CELEX: 62018TN0605
Language: fi
Date: 2018-10-08 00:00:00
Title: Asia T-605/18: Kanne 8.10.2018 – ZF v. komissio

17.12.2018   
            
            
               FI
            
            
               Euroopan unionin virallinen lehti
            
            
               C 455/27
            
         
      Kanne 8.10.2018 – ZF v. komissio
      (Asia T-605/18)
      (2018/C 455/36)
      Oikeudenkäyntikieli: ranska
      
         Asianosaiset
      
      
         Kantaja: ZF (edustaja: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      toteamaan ja päättämään, että
      
                  —
               
               
                  komission 30.11.2017 tekemä päätös, jolla vahvistettiin kantajan eläkeoikeudet taannehtivin vaikutuksin 6.3.2015 ja komission 31.1.2018 tekemä päätös, jolla väitetysti perusteettomasti maksetut summat päätettiin periä takaisin, kumotaan
               
            
                  —
               
               
                  komissio velvoitetaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu sellaisen toimen lainvastaiseen peruuttamiseen, jolla on myönnetty subjektiivisia oikeuksia siltä osin kuin kantajan oikeudet vahvistettiin hänen aloittaessaan EUH:n palveluksessa 1.10.2011 Euroopan unionin muuhun henkilöstöön sovellettavien palvelussuhteen ehtojen 15 artiklan 1 kohdan mukaisesti. Kantaja katsoo siis, että joko tämä päätös oli lainmukainen eikä sitä voitu peruuttaa tai se oli lainvastainen ja se voitiin peruuttaa vain kohtuullisessa ajassa.
               
            
                  2)
               
               
                  Toinen kanneperuste, joka perustuu oikeudelliseen virheeseen siltä osin kuin päätös, jolla kantaja otettiin palvelukseen palkkaluokan AD12, palkkatason 8 väliaikaiseksi toimihenkilöksi ja jossa hänen palvelusaikansa tällä palkkatasolla alkoi 1.11.2007, oli lainmukainen ja osapuolten välisen sopimuksen mukainen ja siltä osin kuin se voitiin peruuttaa ja korvata lainmukaisesti vain päätöksellä, jossa sovelletaan korjauskerrointa, joka johtaa kantajan palkan merkittävään alenemiseen.
               
            
                  3)
               
               
                  Kolmas kanneperuste, joka perustuu ilmeiseen arviointivirheeseen, jonka komissio väitetysti teki päättäessään, että kantaja hoiti osastopäällikön tehtävien tasoisia tehtäviä
               
            
                  4)
               
               
                  Neljäs kanneperuste, joka perustuu perusteluvelvollisuuden laiminlyöntiin siltä osin kuin merkitykselliset perustelut puuttuvat riidanalaisista päätöksistä kokonaan.
               
            
                  5)
               
               
                  Viides kanneperuste, joka perustuu Euroopan unionin virkamiehiin sovellettavien henkilöstösääntöjen 85 artiklan rikkomiseen, koska kantaja ei voinut olla tietoinen hänen oikeutensa vahvistamisesta hänen aloittaessaan EUH:n palveluksessa tehdyn päätöksen mahdollisesta sääntöjenvastaisuudesta.